
DISSERTATIO  MEDICA 


INAUGURA  LIS, 

QUAEDAM 

DB 

FEBRE  INSULARUM  INDIAE 
OCCIDENTALIS 

COMPLECTENS.  .  ' 


PROOEMIUM. 

I  , 

Plurima  quae  malo  dicendo  contigerunt  no¬ 
mina,  a  signo  quodam  fortuito,  frequente, 
quamvis  non  perpetuo  morbi  comite,  hactenus 
deduxerunt ;  sic,  verbi  gratia.  Typhus  Icterodes 
Sauvagesii,  Culleni,  a  cutis  flavedine,  quae 
tamen  saepe  deest,  Hispanis  Vomito  Prieto  di¬ 
citur;  quamvis  vomitus  niger  neque  omnibus 
exemplis  sit  praesens,  aut  etiam  necessarius. 
,  Causo 

Causo  veterum.  Febri  Ardenti  recentiorum,  idem 
objici  potest,  quoniam  a  singulari  tantum  in¬ 
dicio  morbi  trahantur. 

Satis  accurate  in  definitionem  Synoclii  Cui- 
lenianam  referas,  atque  signa  et  morbi  et  cada¬ 
veris  cum  ratione  medendi  Synochum,  ni  fallor; 
multo  magis  quum  Typhum  respiciunt.  Mor¬ 
bus,  saltem  quatenus  inter  Europaeos  Insularum 
Carribearum  nuper  advenas,  quem  quidem  no¬ 
bis  occasio  contemplandi  imprimis  contigit,  is- 
tiusmodi  habendus  est. 

Denique  votum  est,  ut  nomen  hujus  a  natura 
intima  vel  proxima  potius  traheretur,  quam  ^ut 
supra  docuimus  ;  mihi  enim  non  deest  suspicio,-^ 
quaedam  morbis  saepius  medelam  praescribi  so¬ 
lere  ex  nomine  tantum,  vel  ordine  nosologico 

'4 

saltem  imperitis,  quam  vulgo  intelligitur. 


MORBI 

MORBI  HISTORIA. 

Multos  jam  ante  annos,  Europaeos  homines 
recens  'ad  Insulas  Indiae  Occidentalis  advectos 
misere  vastavit  hic  morbus,  quorum  magnas  ca¬ 
tervas  ante  diem  vita  raptim  luceque  spoliavit ; 
et  in  bello  recente  quum  necesse  esset  copias 
magnas,  tam  navales  quam  militares  contra 
Gallos  circa  has  insulas  servare,  plures  sine  du¬ 
bio  febre  ibi  quam  ferro  absumebantur ;  febrem 
quidem  describam,  ut,  inter  socios  navales  na¬ 
vium  quibus  stipendium  feceram  hisce  tempori^ 
bus  locisque,  saeviebat. 

.  ¥  f 

"'^Indicia  vel  sub  initio  valde  notabilia;  valde 
quidem  signorum  Pyrexiae  cujusvis  incipien¬ 
tium  similia,*  sed  celeritate  longe  majore  pro¬ 
gredientia  ;  vehementia,  rapidaque  signorum  sibi 
invicem  successione,  a  corporis  habitu,  tempes¬ 
tatis  calore,  causa  excitante,  curatione,  et  regi¬ 


mine. 

mine  adhibito  per  horas  primas  impetus,  pen¬ 
dentibus. 

Languor  et  lassitudo  quidem  raro  in  febribus 
hujusmodi  post  horam  unam  vel  alteram  conti¬ 
nuant,  plurimis  nusquam  sentiuntur ;  rigores 
hic  leviculi  algores  sunt,  quos  aegrotans  aeri 
imputat.  Capitis  dolor  inter  prima  signa,  sed 
potius  gravitas  primo,  vel  molestia  obscura,  do¬ 
lores  dorsi,  genuum,  surarum,  nausea,  vomitus, 
materia  ejecta  fere  quam  ventriculus  contine- 

4 

bat,  cum  liquore  viridescente  aut  bilioso  admix¬ 
to  ;  anorexia,  sitis,  lingua  albida,  alvus  astricta, 
pondere  vel  etiam  dolore  apud  praecordia  senso, 
pressione  aucto. 

His  signis  post  horas  paucas  substiterint,  alia 
adjiciuntur,  veluti  facies  florida,  vasa  adnatae  ru¬ 
bentia,  turgida,  globo  oculi  ipso  hominem  affici¬ 
ente  quasi  jam  jam  ex  orbita  prorupturo ;  qui 
sensus  maxime  molestus  est.  Cutis  arescit,  cales¬ 
cit;  pulsus  celeratur,  induratur,  non  tamen  disteii-? 
ditur ;  sitis  augetur,  sincipitis  dolor,  quum  loca 

supra 


I 


DE  FEBRE  INDIAE  OCCIDENTALIS.  5 

supra  orbitam,  vel  sinus  frontis  ipsi  describunt, 
paulatim  intenditur,  retinae  sensus  sic  acrior  ut  ' 
aeger  lucem  perferre  nequeat ;  delirium  quoque 
nunc  semet  addere  proclivius  sed  irrequietum, 
ferox ;  arteriae  temporales  pulsitant,  omnia  qui¬ 
dem  signa  impetus  sanguinis  caput  versus  in¬ 
tensi  ;  dorsi,  memborum,  surarum  cruciatus  au¬ 
getur,  cibos  omnes  febriens  aut  fastidit,  aut 
sumptos  rejicit ;  angor  scrobiculi  cordis  ingra¬ 
vescit,  impensius  pressione  facta  indolet.  Potus 
subacidi  fiunt  grati,  desiderati ;  urina  rubra  et 
parca,  neque  rarum  est  hominem  veterno  quasi 
premi,  hebetem  invite  excitandum,  parum  nisi 
potum  velit,  loquentem,  in  somnum  pronum, 
denique  torpore  oppressum. 

Si  haec  indicia  triginta  et  sex,  vel  quadra- 

■ 

ginta  et  octo  horas  perseveraverint,  aliis  et 
magis  perniciosis^' brevi  excipiuntur.  Capitis 
^olor  et  delirium  augetur  ;  sin  miniis,  universus 
torpor  occupaf:  Tunica  adnata  oculi  non  am¬ 
plius  in  inflammatione  visa ;  lucet,  nonnullis 
tamen  exemplis  flavescit.  Praecordia  adhuc 

^  magis 

magis  torquentur,  vomitus  nunquam  requiescit, 
quod  ejicit  vomitionem  nigram  nunc  appella- 
tam,  cafFaeae  sedimento,  vel  faecibus  vini  ve¬ 
tustioris  simillimum.  Pulsus  celer  abnormis, 
sic  ut  nonnunqiiam  numerari  non  possit,  sudore 
tenace  ex  variis  partibus  profluente ;  cutis  saepe 
totius  corporis  flavedine  occupatur,  aliquamdiu 
ante  mortem,  frequentius  tamen  non  nisi  paucas 
post  interitum  horas.  Pessimis  his  adjiciuntur, 
subsultus  tendinum,  urina  sine  sponte  decedens, 
alvus  item,  singultus,  nervorum  distentiones, 
et  mors  tandem  tot  miseriis  finem  positura. 

Ubi  malo  non  occursum  fuit,  sed  infractus 
varios  suos  status  transcurrere  sinitur,  ordinem 
supra  comprehensum  sic  persequi  consuevit  \ 
aut  tertio  aut  quarto  die  vitam  extingueret, 
licet  ad  septimum  usque  vel  ultra  in  quibusdam 
exemplis  trahatur. 

Signorum  febris  plenam  remissionem  me  un¬ 
quam  notasse,  dicere  nequeo.  Postmeridianum 

/ 

quidem  tempus  versus  quaedam  exacerbatio 


apparens. 

apparens,  aucta  vasorum  motio,  auctus? adeo 
cutis  calor  sitisque,  ut  decuit,  inde  videbantur ; 
sed  quum  haec  mutatio  aliis  in  morbis,  etiam 
sanissima  valetudine  plus  minus  fiat,  exacer¬ 
batio  febrilis  parum  accurate  habeatur. 

Secundo  vel  tertio  die  remissio  malorum  in¬ 
tercedere  videtur,  angor  praecordiorum  lenitur ; 
aeger  refectus  apparet,  seque  melius  habere 
profitetur  ;  delirium,  modo  adfuerit,  abit ;  mens 
redit,  pulsus  prope  naturalis ;  cutis  olim  arida, 
calens,  nunc  frigidula,  sitis  decedit,  nec  raro 
cubans  cibum  postulat.  Spes  autem  a  tali  ma¬ 
lorum  graviorum  cessatione  natae,  nimis  saepe 
fallaces ;  merae  mortis  blanditiae  habeantur, 
nam  dira  malorum  cohors  cito  pede  insequitur, 
notans  fortasse  debilitatem  qua  prior  excitatio 
corpus  afficit. 

.  Nunc  aut  torpidus  jacet,  delirio  mussitans, 
excitari  nolens ;  aut  praecordiorum  dolorem 
queritur ;  vomitus,  si  induciis  intermissus,  denuo 
recurrit;  sordes  illas  supra  dictas  ventriculo  de¬ 
promens 

promens  quod  signum  lethale  jure  habetur. 
Quin  alvi  purgamenta  eandem  subinde  speciem 
prae  se  ferunt,  odore  foetido  et  putrido.  Pos- 
tremo  singultus,  subsultus  tendinum,  musculo¬ 
rum  distensiones,  cutis  flavedo  excretiones  sine 
sponte  descendentes,  pulsus  debilis  intermittens, 
et  mors. 

» 

•  < 

QUAE  CONSPICIUNTUR  IN  CADA- 

I 

VERE. 


Quibus  delirium  multum  fuit,  aut  mentio 
alienatio,  iis  aut  cerebrum  vel  membranae  ejus 
inflammatae,  aut  serum  aliqua  effusum  reperie-’ 
batur  ;  latera  cerebri  gravioris  inflammationis 
uotas  ostenderunt,  vasa  tam  durae  matris,  tam 
cerebri  ipsius,  turgidiora  quam  sanis  consue¬ 
runt  ;  membranarum  concretiones  praeter  natu¬ 
ram  videntur,  nec  raro  serum  flavidum  ventri- 
'  culis 

culis  aut  sub  cerebrum  ;  ' atque  uno  in  exemplo, 
Pia  Mater  obsessa  lympha  crassa  puris  haud 
absimilil 

«  *  1 

Thoracis  viscera'  rara  quiddam  morbosi  os^ 
tendebant,  nisi  quod  in  nonnullis  exemplis  prope 
partem'  septi  .transversi  dexteriorem  qu^  jecori 
adhaeret,  inflammatio  visa  fuerit.  . 

In  abdomine  vero,  et  stomachus  et  intestina 
semper  inflammationis  vestigia  retinebant ;  hu- 
jus  quidem  omnes  variationes  participant,  a  levi 
vasorum  .  peritonei  tensione,  ad ‘terminationem 
ejus  aut  in  suppurationem,  quam  purulenti  qui¬ 
dam  flocculi  per  intestina. dispersi'  indicant,  vel 
serum  in  cavum  abdoniinis  profusum*  vel  ut 
non  semelj' accidit  gangrenam ;  parte  nimirum 
intestinorum  sphacelo  ‘  correpta,  adeoque  ‘  veri* 
triculo  aut  intestinis,  hic  et  illic  perforatis. 
Foramina  istius  generis  a  succo  gastrico,  fieri 
posse  nonnulli  contendunt.  Quae  ipse  quidem 
viderim,  centrum  locorum  inflammatorum  occu- 
•  *  B  pabant. 

pabant,  ac  nemo,  ni  fallor,  inflammationem  post 
mortem  subortam  esse  dicet. 

Hepar  crebro  inflammatum,  vasaque  ejus  tam 
sanguinem  tam  bilem  vehentia  perquam  tu¬ 
mida,  Partes  urinae  dicatae  nunquam  morbi 

4. 

vestigia  ostenderunt ;  neque  alia  abdominis  vis- 

“te, 

cera. 

Haec  morbi  indicia  satis  explicant,  necnon 
celeritatem  quacum  stadium  percurrit,  et  felici¬ 
tatem,  quadam  ex  parte,*  illius  curationis  quae 
nuper  in  Insulis  Americanis  usurpatur. 

Capitis  dolor,  vomitus,  stupor,  torpor,  deli¬ 
rium,  caecitas,  et  terribilis  sed  fallax  imbecili- 
tatis  sensus,  sub  initio  morbi  praecipue  notabi¬ 
lis,  a  cerebro  membranisque  inflammatis  facile 
explanantur.  Calor  et  pondus  perceptum  ;  do¬ 
lorque  scrobiculi  cordis  pressione  multum  in¬ 
tensus,  alvus  pertinaciter  astricta,  singultus, 
vomitus  niger,  ventriculus  impense  irritabilis, 

pulsus 


DE  FEBRE  INDIAE  OCCIDENTALIS.  11 


pulsus  durus  contractus,  auctus  tamen  et  mol¬ 
litus  post  sanguinis  missionem,  satis,  ut  ego 
quidem  opinor,  explanantur,  a  statu  quo  ven¬ 
triculus  et  intestina  post  mortem  reperiuntur. 


CAUSAE. 

Morbo  huic  procliviores  sunt  mares  quam 
foeminae,  robusti,  recens  advecti,  sive  ab  Europa 
sive  ab  America  Septentrionali :  intemperati 
demum  seu  cibb  seu  potus,  praesertim  poste¬ 
rioris. 

Complures  causas  excitantes  dederunt  auc¬ 
tores,  veluii,  contagionem,  miasma  paludum, 
solis  vel  lunae  radios,  rores  nocturnos,  victus 
errores,  et  similia.  Has  sigillatim  causas  trac¬ 
tare  consilium  est.  Imprimis  paludum  effluvium 

quod 

■1'2 

quod  universe  admodum  causa  excitans  habcr 
tur.^ 


Auctores  crediderunt  vapores  stagnis  orien¬ 
tes,  quibus  plantae  cum  animalibus  simul  com¬ 
putrescunt,  accelerante  calore  et  humore,  ratio¬ 
nem  reddere  idoneam,  cur.  haec  febris  inter  tro¬ 
picos  adeo  crebro  adpareat.  Dr.  Bancroft 
a  longa  observatione,”  conclusit,  ex  mias- 
mate  paludoso  et  caelo  insolito,  et  multo  ca¬ 
lente,  corporaque,  frigidiori  temperie  assueta 
subagitanti,  morbum  illum  epidemicum  oriri, 
qui  has  insulas  i  infestat.”  Addidit,  vulgarem 
febrem  biliosam  ab  omnibus  ad  miasma  rela¬ 
tam,  nihil  a  febre  flava  discrepare,  nisi  quod 
vehementior  haec  sit,”  Inter  omnes  quidem 
illud  convenit,  quod  et  Cullenus  clarissimus 
profitetur,  Typhus  vel  notas  febrium  paulatim, 
aliam  m  aliam  commutari,  atque  unam  ab  alia 
■ .  i  V  febre 

*  Vide  Dr.  Hunter,  Diseases  of  Jamaica;  Blair, 
Lind,  Fordyce,  on  Fevers. 

febre  gradu  tantum  esse  diversam,  probe  mihi- 
met  persuadetur.  Annon  vero  binae  hae  formae 
hujus  febris  a  miasmate  solo  proveniant,  mul¬ 
tum  deest,  ni  fallor,  ut  plene  constaret ;  quamvis 
auctores  infra  laudati  hanc  unam  considerarunt. 
Doctores  J.  Hunter  et  Blatr  tradunt,  vix 
ullos  ex  nautis,  aquandi  gratia  ad  loca  prope 
Ringston  Jamaicense,  de  navibus  missis,  febrem 
effugisse,  quod  stagnis  et  paludibus  vicinis  at¬ 
tribuunt.  Hisce  vero  temporibus  Aethiopes 
aquam  ad  naves  advehunt,  tamen  febris  minime 
raro  inter  nautas  occurrit,  quapropter,  rei  cum 
causa  non  amotae,  alia  causa  quaerenda  erit. 

Alia  quoque  universe  accepta  causa  contagio 
est,  quae  diu  quidem  et  strenue  a  nonnullis 
auctoribus  tenebatur,  aliis  haud  minus  strenue 
negantibus.  Plerique  medicorum,  credo,  qui 
hunc  morbum  viderunt,  non  contagio  propaga¬ 
tum  (saltem  primo  sub  ortu)  putant. 

Quum  ad  has  insulas  primum  accederem, 
febrem  contagiosam  esse  sanctissime  mihimet 

persuaseram. 

persuaseram,  non  minus  quam  pestem  Asiae,  et 
Mediterranei,  vel  Typhum  Britanniae  omnes 
credunt;  et  cum  primum  inter  socios  navales 
appareret,  omni  cautione  usus  sum  ne  ad  sanos 
proserperet ;  et  quum  res  esset  adhuc  sub  lite, 
omnia,  quae  ad  ’  judicium  proprium  ferendum 
conferunt,  accurate  notare  mecum  statui.  Auc¬ 
tores  enim  valde  dissoni.  Paucis  jam  hebdo¬ 
madis  veneramus  cum  homines  quidem,  omnes 
tamen  scaphis  versati,  querebantur.  Lectuli, 
tum,  loco  totius  navis  maxime  perflato,  suspensi 
quidem  sunt.  Sed  in  nave  bellica  minore  (qua¬ 
lem  sloop  of  ivar  nostrates  vocant)  spatium  de- 
est,  quo  morbosi  a  sanis  separentur,  ideoque 
liberalis  virorum  intercursus  invite  permissus ; 
quinetiam  sanos  nonnullos  oportebat  cubare  vix 
tres  pedes  a  morbosis,  brevi  quidem  spatio  mo¬ 
rituris  distantes.  Nihilominus,  nulla  infectionis 
exempla  visa,  quamvis  omnes  nautae,  recentes  a 
Britannia,  morbo  essent  proniores ;  nulli  enim 
per  totum  tempus  febricitarunt,  nisi  qui  ad  ter¬ 
ram  scaphis  remigarant. 

Cum 


$ 

Cum  eventus  prorsus  similes  conspicerem,  per 
quinquennium,  quo,  per  has  insulas  stipendium 
faciebam,  et  observationes  quoad  contagionem 
curiose  iterarem,  hactenus  de  contagione  per- 
suasissimus,  tandem  nullo'  modo  sic  propagari 
sensi ;  adeo  ut  cum  febris  inter  naves  grassare- 
tur,  ad  causas  satis  obvias  vestigari  potuit. 

Historiam  (ne  multus  sim)  abam  tantum  ad¬ 
jiciam,  eodem  facientem.  Anno  1814  ad  finem 
vergonte,  quatuor  homines  navem  Rotam  dese¬ 
ruissent,  apud  Portum  Antonium  Jamaicae  Bo- 
realis,  ubi  quadraginta  dies  latebant.  Navis 
interim,  ad  Portam  Regalem  provecta  reficieba¬ 
tur,  commeatus  redintegrabat.  Regressi  hos 
reperiebamus  in  casa  servi  Aethiopis,  febre  re¬ 
gionis  et  pessima  quidem  correptos,  vomitus 
niger,  cutis  et  oculorum  flavedo  manifesta.  Ex 
tribus,  duo  nave  mortui  sunt ;  tertius  aegre  su¬ 
perstes  et  debilissimus,  Europam  valetudinis 
redintegrandae  gratia  mittebatur.  Interim  mi¬ 
seris  nave  repositis  altum  petimus.  Tabulatum 
tormentorum  occupant,  Liber  aliorum,  ut  dixi¬ 


mus 

mus,  nautarum  concursus  permittitur,  a  sanis 
quidem  perpetuo'  nutriebantur,  nullus  tanien 
hac  tota  navigatione  febre  petebatur. 

•  ■  H  •  i  , 

Plura  eandem  opinionem  confirmantia'  mihi 
occurrerunt ;  febrem  scilicet  contagio  ,  carere ; 
saltem  cum  mundities  et  proba  ventilatio  adhb 
bentur,  neque  aliter  sentiunt  plerique  medico¬ 
rum- quibus  cum  de  hac  febre  collocutus  sum. 

^  r.  .  s  »  ^  . 

-  ^  Eadem  quoque  sententia  placuit  variis  illus^ 
tribus  medicis,  per  Insulas  Americanas  artem 
diu  exercentibus.*^'  ■ 

Piis  rite  perpensis,  tute,  ni  fallor,  ducamus  et 
miasma  paludum  et  contagionem  raro,  si  vero 
omnino,  febrem  excitare ;  simulque  aliam  opor¬ 
tere  existere,  quae  morbum  his  absentibus  pro- 

j  '  .  ducere 

.  r  £  ,  .  . 

^  Vide  Dr.  Hilla ry,  Epidemical  Diseases  of  Barba- 

t 

does,  p.  1^5. 

Dr.  Clarke’s  Treatise,  p.  52. 

» »  _ 

-  Dr.  Johnson,  Ex  Classe  Regia,  p.  24j1. 

ducere  possit.  •  Quam  ipse,  dum  ibi  artem  fa¬ 
cerem,  veram  causam  putavi,  breviter  descrip¬ 
turus  sum.  Varias  nimirum  res  simul  enatas, 
corpusque  morbo  praeparatum  vehementer  affi¬ 
cientes  ;  sed  quid  corpora  in  febrem  proclivia 
det,  primum  dicendum  venit. 

Europaeus  homo  caelum  relinquens  cujus 
temperies  inter  45"^  et  55*"  gradum.  Fahr.  me¬ 
dia  fluctuat,  ante  trigesimum,  vel  ut  pluri¬ 
mum  quadragesimum  diem,  translatus  fuit,  qua 
caelum  fere  inter  84°  et  90°  gradum  ardere  con¬ 
suevit.  Homines  quoque  recens  advecti,  quales 
in  exercitu  vel  classe  stipendium  faciunt,  pleni 
et  robusti  habitus  et  ad  inflammationem  pro¬ 
clives  sunt ;  ideoque  stimulis  quibuslibet  vehe- 
mentioribus  magis  afficiuntur. 

Primus  manifestus  a  stimulo  caloris  effectuj?, 
aucta  actio  est  cordis  et  arteriarum,  quae  ad 
Jectis  aliis  interdiu  stimulis,  exercitatione,  cibo, 
potu,  aliisque  sub  noctem  ad  febrem  tempora¬ 
riam  increvit.  Hinc  nox  irrequieta,  somnus 

c  perturbatus. 

perturbatus.  In  lecto  semper,  saepe  interdiu» 
copiosa  sudoris  perspiratio  ab  universa  cute  pro¬ 
rumpit,  Lichene  Tropico  ('prickly  heat  nostris 
dicto)  haud  raro  comitante. 

i. 

Haec  conditio  ad  plures  menses,  duodecim 
forsan  vel  octodecim,  durare  potest,  sed  paucis 
fere  diebus  effectus  in  organa  concoctionis  et  in 
intestina  percipiuntur.  Cibi  fastidium  et  prava 
concoctio  certissime  sequuntur ;  haec  excipiunt 
eructationes  acres,  sitis,  lingua  arida,  nausea, 
vomitus,  anorexia,  alvus  perpetuo  adstricta,  do¬ 
lores  capitis,  animi  demissi,  meticulosi,  morbi 
timor.  Quibus  mens  hilarior  a  natura  data  est, 
depressio  et  timor  minus  evidentes  sunt,  sed 
alii  affectus  non  minus  graves."  Qui  tamen 
vitam  despondent  morbo  facilius  et  crebrius 
absumuntur,  sicut  saepe  notavi ;  etiam  si  mor¬ 
bus  utrosque  perinde  impetat. 

Hunc  ad  modum  advena  habetur,  donec  cor¬ 
poris  functiones  semet  aptaverint  novis  condi¬ 
tionibus  coeli,  novis  consuetudinibus  vitae,  adeo 

diversis 

diversis  ab  iis  quibus  oiim  versabantur ;  adeo 
noxiis  omni  aevo,  homini  Europaeo  Si  his  ad¬ 
jiciatur  labor  vel  exercitatio  quaevis,  praecipue, 
ut  fere  fit,  sub  solis  radiis ;  aut  die  labore  ab¬ 
sumpta,  si  noctem  vinum  aut  vinosa  potando 
ebrietatem  producant,  deinde  dormiant,  ventis 
objecti  frigidis,  humidisque,  nocturnis,  onustis 
rore  vel  vaporibus,  interdiu  sole  per  aera  su¬ 
blimatis,  iterumque  frigore  nocturno  condensa¬ 
tis.  .  Febris  utique  inducetur,  non  quod  omnes 
has  causas  aliquis  non  semel  iterumque  effu¬ 
giat,  vel  etiam  saepius  ;  sed  sorte  vere  beata  se 
frui  credat  qui  diu  talibus  objectus  incolumis 
tamen  evaserit.  Iliae  quidem'  causae  sunt  e  qui¬ 
bus  plura  nobis  curata  exempla  facile  provene¬ 
runt.  ' 

■r  t; 

His  rite  perpensis  videmus  victum  parcum, 
praecipue  ex  herbis,  omni  liquore  distillato  vi¬ 
tato,  levi  exercitatione  uti,  solem  aeque  ac  rores 
nocturnos  vitare,  corpus  tutius  ab  hoc  malo 
praestiturum.  Imbecilli  quoque  et  delicati  im- 
muniores  ;  ideoque  Galli,  Hispani,  faeminae  om¬ 
nes 

nes  Etiropaeae ;  atque  hoc  explicatur  a  victu 
herbaceo  quo  vitam  tolerant,  vinoque,  quod  le¬ 
nius  potitare  solent. 


liATIO  SYMPTOMATUM.  i  i 

t 

Quakdo  homo,  ut  supra  declaravimus,  prae¬ 
paratus,  causis  fit  obnoxius,  a  stimulatione  ea¬ 
rum  vehemente  magna  excitatio  inducitur,  quae 
nonriunquam  debilitatem  aequalem  relinquit ; 
vis  medicatrix  naturae  tonum  et  aequilibrium 
variarum  machinae  animalis  partium  restaurare 
conatur  ;1quae  nunc  exhaustae,  excitatione  justa 
egent,  ad  munera  perfungenda  necessaria.  Hic 
conatus  est,  qui  gradu  varians,  meo  quidem 
judicio,  morbum  constituit ;  et  ut  clarissimi 
auctoris  verbis  de  dolore  agentis  vero,  utar. 

Hinc  tot  morbis  frequentissimum,  molestis¬ 
simum  comitem  se  jungit,  saepe  ipso  morbo 
,  intolerabiliorem. 

intolerabiliorem.  Modicus  dolor  partem  affec¬ 
tam  et  paulatim  totum  corpus  excitat,  majorem 
sanguinis  et  vis  nervosae  fluxum  ad  partem  fa¬ 
cit  et  admotus  necessarios  et  salubres  saepe  sti¬ 
mulat,  fidelis  quamvis  ingratus  monitor.” 

Nervis  ad  cor  et  arterias  usque  vis  nervosa 
devehitur,  omne  genus  arteriarum  excitatur  in 
actionem,  quae  nunc  ultra  naturalem  impetum 
multum  intenditur,  et  proclivitas  quaedam  in¬ 
flammatoria  aut  inflammatio  ipsa  consequitur, 
ut  arteriarum  plenitudo  et  vehementia,  cum 
signis  post  mortem  aliis  satis  superque  osten¬ 
dunt. 

'  • 

Repletio  quoque  vasorum  tunicae  adnatae, 
dolor  obtusus  super  orbitas,  capitis  dolor,  stu¬ 
por,  delirium,  quod  subito  saepe  invadit,  post¬ 
quam  aeger  radiis  solaribus  per  horas  aliquot 
patefactus  est,  nec  raro  primum  indicium*  Do¬ 
lores  in  ventre  et  epigastrio,  pressione  aucti, 
ventriculi  mobilitas,  alvi  tarditas,  omnia  mani¬ 
feste  indicia  sunt  inflammationis  generalis  ;  ce¬ 
rebrum 


DISSERTATIO  MEDICA 


rebrum  autem  cum  membranis,  ventriculus  et 
intestina  a  forma  peculiari,  mobilitate  ma¬ 
jore,  usuque  in  machina  animali  quem  habent, 
inflammationis  in  se  effectus  celerius  indicant, 
atque  quo  vehementior  inflammatio  his  organis 
subsistens,  eo  insignior  perturbatio  et  discrimen 
vitae  animalis. 

*  k 

Quae  cadavere  resecto  videantur  supra,  (p. 
9),  dicta  sunt,  atque  omnia  originem  malorum 
ab  inflammatione  provenisse  demonstrant. 

Causae  igitur,  ut  diximus,  hae  sunt :  insue¬ 
tis  aeris  calor,  radii  solares,  victus  imprudens, 
potus  meracior,  exercitatio  vehemens,  praeser¬ 
tim  si  haec  superioribus  causis  adjiciatur ;  venti 

/ 

frigidi,  terrestres  rores  nocturni.  Illae,  seu  sin¬ 
gulae,  seu  conjunctae,  quod  saepius  fit,  febrem 
endemicam  Carribeanl  concitare  sine  dubio  va¬ 
lebunt  ;  saepe  quidem  ad  has  investigavi,  ad 
ebrietatem  saepissime ;  adeo  quidem  ut  nautae^ 
quos  praefectorum  imperia  et  diligentia  liquori¬ 
bus 

bus  fortioribus  prohibuissent,  (alios  enim  refrae- 
nare  nequeant)  longe  sanissimi  reperti  sunt. 

Ne  singularis  videar,  has  febris  causas  cdn- 
firmando,  ’  medici  alii  tum  classis  cum  exercitus, 
idem  senserunt;  unde  ;  imperia’ ductorum,  “ne 
viri  semet  inebriare  sinerentur,  ne  durum  labo¬ 
rem  interdiu  sub  sole  ardente  subire,  noctu  vero 
aere  dormire,  roribus  expositi,  permitterentur.” . 

tetai 

Haec  sancita  complures  hom^iic/B^efvarunt ; 
quin  etiam  observatum  est,  navium  sodalitia  eo 
saniora  vigere,  quo  attentius  ductoris  praescripta 
exsequebantur. 


'i- ■>  .  i 

Quoniam  haec  sola  febris  continua  sit  inter 
Europaeos  homines  illuc  recens  advectos,  facil¬ 
lime  dignoscitur,  variat  quam  maxime  quoad 
vehementiam,  modo  Ephemera  levis,  sanguinis 
missione^. et  medicamento  purgante  fuganda; 
modo  violent  atmum  illud  malum  quod  supra ^ 
descripsimvtv^TVed  praedispositio,  et  signa  jam, 
recensita  satis  superque  distinguent.  rni  ab 

•.q  ..£ii 

.'ivf  'IJ  I 


'  i' 


i 


'l  '5 


J. 


CURATIO. 


vi  V  i 


'  Signa  et  morbi  et  cadaveris,  >  testimonia  pe- 
ritissimorum  et  sagacissimorum  professorum, 
non  minus  quam  propria  experientia^  observa¬ 
tionis  etiam  proprio  corpore  perceptae,  me  mo¬ 
vent. 

v6nt,  ut  lubentissime  eam  medendi  rationem 
laudarem,  quae  nunc  invaluit,  remedia  scilicet' 
antiphlogistica  quam  maturrime  exhibendi. 

Primum  igitur  consilium  erit,  renixhs  vio¬ 
lentiam  temperare,  quod  efficere,  potentissima 
et  efficacissima  est  sanguinis  detractio,  quantam  * 
maximam  aegrotans  ferre  potest ;  atque  haec 
quam  proxime  post  signa  plane  apparuerint.  ’ 
Si  juvenis  robusto  corpore  et  aetate  sit,  primo 
mittantur  unciae  xxv  ad  xxx ;  post  horas  duo^ 
decim,  si  febris  nihil  cesserit,  iteranda^  plus  vel 
minus  prout  effectus  prioris  missionis  et  malo¬ 
rum  status  tum  postulabit ;  saepe  ad  animi  de¬ 
liquium  detractionem  urgere  coactus  sum,  sem- 
per  tamen  manifesto  febrientis  commodo.  Nul¬ 
lum  quidem  aliud  praeceptum  dandum  est,  quam 
ut  detractione  perstes  primo  triduo,  saltem, 
donec  mala  leniantur,  febris  sistatur  aut  aeger 
exinanitionem  non  amplius  ferre  possit.  Non 
memini  quidem,  me  ullum  vidisse  morbum  san-‘ 
guinem  promptius  aut  liberalius  mitti  postu- 

ni  D  lantem ; 

lantem ;  ne  Pneumoniam  quidem  aut  Gastriti- 
dem  exceperim. 

‘  / 

Sanguinis  missioni  purgatio  proxima  est,  et 
perinde  ac  illa  maturrime  exhibenda  est.  Ex¬ 
empli  causa,  Pulveris  Jalapae  ^ss.  Submuri- 
atis  Hjdrarg.  gr.  xv;  boli  tres  conficiantur, 
quorum  unus  tertia  quaque  hora  sumendus, 
donec  alvus  responderit,  atque  id  promovere, 
Enema  injiciatur.  Mirum  est,  quam  magnae 
doses  aliquando  requirentur,  ad  alvum  vacuefa¬ 
ciendum,  perinde  ac  in  Enteritide  fieri 'consue¬ 
vit.  Extractum  Colocynthidis,  Aloe,  Scammo¬ 
nia,  aut  per  se  aut  Galomelane  juncta,  optima 
sunt,  quia  dosis  modica  et  pilulis  praebetur ; 
et  ventriculum  fere  irritabilem  minus  offendit. 
Post  primas  evacuationes  nihil  *  cessandum  j^^  de- 
jectiones  liberae  servandae  sunt,  ' 

i  Quum  calor  cutis  magnus  neque  ullus  sudor,  < 
affusio  frigida  utilissima  est,  utpote  quae  febri- 
citantem  refrigeret  et  recreat ;  perspiratiories 

i.  snpnp 

saepe  citat,  febrem  levat.  Huic  tamen  soli 
minime  fidendum.  Capitis  dolores  rasura  ca¬ 
pillorum  mitigandi,  linamentis  aceto  vel  aethere 
expressis  et  admotis,  conclave  spatiosum,  perfla¬ 
tum  libere  esse  debet ;  potus  frigidulus,  succo 
aurantii  vel  limonis  acescens,  cura  semper  ha¬ 
bita,  ne  ventriculus  ullo  modo  offendatur.  Ci¬ 
bus  ex  thea  vel  caffea  cum  pane,  jure  tenui  ; 
Maranta  Arundinacea,  Orchidisve  Masculae 
radices  rite  praeparatae. 

Pilulam  ex  duobus  submuriatis  Hydrargyri 
granis  confectam,  tertia  quaque  hora  post  al¬ 
vum  probe  solutam,  exhibere  solitus  sum.  Haec 
et  alvum  laxam  servabat,  et  salivationem  tan¬ 
dem  movebat,  quod  multi  medentium  maximi 
momenti  habuerunt.  Certum  est  febris  indicia 
evanescere  solere,  simulatque  salivatio  mani¬ 
festa  fiat,  atque  hoc  aliqui  Hydrargyro  condo¬ 
nant  :  nos  quidem,  non  sputationem  fugasse  fe¬ 
brem,  sed  fugam  febris  permisisse  sputum  pro¬ 
pensiores  sumus ;  saepe  enim,  saeviente  febre, 
nulla  arte  salivam  movere  potui,  etiamsi  Hy- 

drargyrum 

drargyrum  liberalissime  propinaveram  et  infri¬ 
ca  veram  «p  sed,  decedente  febre,  salivatio  profusa 
cito  superveniret.  Quoniam  autem  Hydrargy- 
rum )  sit  «^commodissimum,  ad  alvum  perpetuo 
laxandam  nunquam  id  omitti  oportebit. 

Vesicatoria  ampla  capiti  ^vel  praecordiis ad* 
mota  nonnunquam  prosunt.  ^  ^ 

-V-  -i. 

c  Signum  >  fere  ^  molestissimum,  irritabilis  «-ille 
ventriculi  status,  quo  vel  cibos  vel  medicamenta 
non  nisi  aegerrime  contineat.  Capsicum  eo  an¬ 
nuum  potus  cum  succo  citri  limonum  et  saccharo 
commode  operatur ;  sed  nihil  nisi  vehemens  fac¬ 
tus  sit.  Aliud  remedium  illud  est :  ?>  Carbon. 
Magnes,  gi.  Pulver.  Zingiber*  gr,  x.  Aquae 
Menth.  Pip.  Jviii ;  hujus  cyathus  bis  in  hora 
administratur  urgente  vomitu.  Postquam  in¬ 
gens  actio  cordis  et  arteriarum  sedata  esset, 
sed  aeger  insomnis  ageret.  Pulveris  Ipecacu- 
?mhae  cum  opio  gr.  x,  cum  Camphorae  grano  uno 
i^dmixto,  perquam  utile  inveni. 

Si 

Si  his  auxiliis  morbus  ad  sanitatem  perduci¬ 
tur,  quod  in  plurimis  fiet  exemplis,  modo  haec 
remedia  mature  adhibeantur,  praesertim  sangui¬ 
nis  detractio,*  (sine  hac  quidem  alia  supervacua 
omnia  putarem),  homo  procul  dubio  in  magna 
debilitate  relinquitur ;  tales  autem  facile  con¬ 
valescunt.  Infusum  Quassiae  aut  Cinchonae 
aut  Gentianae,  cum  pauxillo  vino  refectionem 
accelerabunt ;  simul  vero  atque  aeger  exerceri 
valebit,  haec  cum  balneo  frigido,  vires  omnino 
restituet. 

